stanford-oval/wikipedia huggingface dataset:
Knife Talk
מיקומי שיא

|   ‏‏‏  מצעדים ודירוגים (2021–2022)> מדינה |   ‏‏‏  מצעדים ודירוגים (2021–2022)> מצעד |   ‏‏‏  מצעדים ודירוגים (2021–2022)> מיקום שיא |   ‏‏‏  מצעדים ודירוגים (2021–2022)>  |
| --- | --- | --- | --- |
|  עולמי | בילבורד גלובל 200 | 6 |  |
|  אוסטרליה | מצעד הסינגלים האוסטרלי | 13 |  |
|  איסלנד | הפלייליסט | 21 |  |
|  איטליה | מצעד הסינגלים האיטלקי | 100 |  |
|  אירלנד | מצעד הסינגלים האירי | 55 |  |
|  ארצות הברית | בילבורד הוט 100 | 4 |  |
|  ארצות הברית | מצעד שירי ה-R&B/היפ-הופ | 2 |  |
|  ארצות הברית | מצעד השירים הקצביים | 6 |  |
|  הממלכה המאוחדת | מצעד הסינגלים הבריטי | 87 |  |
|  יוון | IFPI Greece | 16 |  |
|  ליטא | AGATA | 29 |  |
|  נורווגיה | VG-lista | 38 |  |
|  ניו זילנד | המצעד הניו זילנדי הרשמי | 14 |  |
|  סלובקיה | ČNS IFPI | 55 |  |
|  פורטוגל | מצעד הסינגלים הפורטוגזי | 48 |  |
|  צרפת | SNEP | 83 |  |
|  קנדה | קנדה הוט 100 | 6 |  |
|  שוודיה | סוורייטופליסטן | 74 |  |
|   ‏‏‏  מצעדי סוף שנה (2021)> מדינה |   ‏‏‏  מצעדי סוף שנה (2021)> מצעד |   ‏‏‏  מצעדי סוף שנה (2021)> מיקום שיא |   ‏‏‏  מצעדי סוף שנה (2021)>  |
| --- | --- | --- | --- |
|  עולמי | בילבורד גלובל 200 | 168 |  |
|  ארצות הברית | בילבורד הוט 100 | 86 |  |
|  ארצות הברית | מצעד שירי ה-R&B/היפ-הופ | 37 |  |
|  קנדה | קנדה הוט 100 | 74 |  |
נתוני מכירות

| אזור | תואר | מכירות |
| --- | --- | --- |
| הממלכה המאוחדת (BPI) | זהב | 400,000 |
סיכום
| בכל העולם | — | 400,000 |
ADC

מעגל משולב המשמש כממיר ADC
ADC (ראשי תיבות של Analog-to-Digital Converter; נקרא גם: A/D או A to D; בעברית נקרא גם דוגם או ממיר אנלוגי לדיגיטלי) הוא התקן אלקטרוני המבצע המרה של אות אנלוגי לאות דיגיטלי. דוגמה נפוצה לשימוש בדוגם היא בהמרת אנלוגי שנקלט על ידי מיקרופון ומייצג קול, לאות דיגיטלי אשר ניתן לעיבוד ושמירה באמצעים ממוחשבים.
ההמרה כרוכה בקוונטיזציה של המידע הנכנס ולכן בהכרח הוא מוסיף אלמנט של שגיאה. בנוסף, במקום לבצע המרה בצורה רציפה, ADC מבצע המרה מחזורית, כשהוא דוגם את האות הנכנס. התוצאה היא רצף ערכים מספריים אשר הומרו מאות אנלוגי, רציף בזמן ובאמפליטודה, לאות דיגיטלי, עם זמן ואמפליטודה דיסקרטיים.
הפעולה ההפוכה לזו של ה־ADC היא המרה מדיגיטלי לאנלוגי, על ידי מכשיר DAC.
מבנה אפשרי למעגל דגימה המפיק 2 סיביות
סימול מקוצר של ADC בתחום האלקטרוניקה
אות אנלוגי (בצבע אדום) והדגימה שלו ל-3 סיביות (בצבע כחול)
ראו גם

ממיר דיגיטלי לאנלוגי
דיגיטציה
עיבוד אותות ספרתי
מודם
מנדי ג'רופי

| --- | --- |
אין תמונה חופשית
 לידה:  29 במרץ 1972 (בן 52) י"ד בניסן ה'תשל"ב ישראל
 שם לידה:  מנחם מענדל ג'רופי
 מוקד פעילות:  ישראל
 תקופת הפעילות:  מ-1995
 עיסוק:  זמר
 זרם:  חסידות חב"ד
 סוגה:  מוזיקה חסידית
 שפה מועדפת:  עברית 
 
מנחם מנדל (מנדי) ג'רופי (נולד בי"ד בניסן ה'תשל"ב, 29 במרץ 1972) הוא זמר חסידי המשתייך לחסידות חב"ד.
מנדי ג'רופי בשמחת בית השואבה של הרב נתן בוקובזה (2004).
ביוגרפיה > חיים אישיים

נולד באביטל שבחבל תענך, בנם של הרב סעדיה ושולה ג'רופי, משלוחי חב"ד לחבל תענך. בגיל חצי שנה ניצל משריפה שפרצה בביתו. למד בבית הספר החב"די המקומי רשת אהלי יוסף יצחק חב"ד, לאחר מכן בישיבות תומכי תמימים חב"ד בלוד ובמגדל העמק.
בתשרי ה'תשנ"א (1991), כשעבר מול רבו - הרבי מליובאוויטש - במעמד חלוקת הדולרים, בירך אותו הרבי במילים "מרבים בשמחה". לדבריו מילים אלו הובילו אותו להחלטה להתעסק בשירה ודרך כך להרבות בשמחה, כשליחות חיים.
בשנת ה'תשנ"ד נישא להילה מעברי. אחיו הצעיר הוא הזמר ישראל ג'רופי.
ביוגרפיה > קריירה מוזיקלית

לאחר נישואיו החל לעסוק בשירה. החשיפה המשמעותית הראשונה שלו הייתה בשלושה כינוסים שנערכו בשנת תשנ"ה מטעם האגודה למען הגאולה, בהם הופיע לצד האחים פיאמנטה ומרדכי בן דוד.
בהמשך הוציא את השיר "ארץ אשר תמיד" שחשף אותו לכלל הציבור החרדי, הפך ללהיט וצעד שבועות ארוכים בראש מצעדי הזמר החסידיים[דרוש מקור]. אלבום הבכורה שלו: "ארץ אשר תמיד" יצא בהפקת חברת גל פז.
תקליטו השני 'וידעת היום' עובד על ידי אלי יחיאלי. באלבום זה הופיעו לראשונה ז'אנרים שעד אז לא נעשה בהם שימוש במוזיקה החסידית, מה שהפך את התקליט לדומיננטי באותה תקופה[דרוש מקור].
בשנת תשס"ב (2002) זכה בפרס המקום הראשון של "פסטיבל הזמר החסידי" שנערך בהיכל התרבות בתל אביב בניצוחו של מרדכי סובול, עם הלהיט 'ונגינותי ננגן'.
תקליטו "מרקדין" יצא לאור בשנת תשס"ד (2004) בעיבודיהם של משה ואלי לאופר ויובל סטופל. בולט בו השיר "מרקדין" שהפך ללהיט חתונות.
עם השנים השתתף ג'רופי בשיתופי פעולה רבים, ביניהם 'פיה פתחה' עם ישי לפידות, משה לאופר ועוד עשרות רבות.
בתשע"ב (2012) הלחין את השיר "אמן" אותו ביצע אברהם פריד באלבומו "תמשיך לטפס".
בשנת תשע"ה (2015) הוציא לאור את תקליטו "היום הוא יבוא". באלבום לחנים שלו ושל עקיבא המניק, רובי בנט, משה לאופר ועוד, בעיבודים מוזיקליים שם עמי כהן, משה לאופר, רובי בנט, משה רוט ועוד.
באדר תשע"ו (2016) הוציא את הספר "מרבים בשמחה" בו קיבץ 365 קטעים בנושא השמחה ע"פ תורת חסידות חב"ד.
בשבט תשע"ח (ינואר 2018) הוציא את השיר "ואתם רוקדים", מלווה בקליפ צבעוני שצולם בשוק ישראלי ומעורבים בו קטעי אנימציה.
באייר תשע"ח (אפריל 2018) הוציא את השיר "גאולה". המילים הם "אני מאמין באמונה שלמה בביאת המשיח, גאולה" ללחן מקורי של הזמר שלמה כ"ץ.
דיסקוגרפיה > אלבומים

ארץ אשר תמיד (1996)
וידעת היום (1997)
מרקדין (2004)
היום הוא יבוא (2015)
דיסקוגרפיה > השתתפות באלבומים

ניגוני הרבי, אבי פיאמנטה
משה לאופר מנגן חב"ד 1 ו-3
אחת שאלתי, מקהלת צבאות השם
הנשמה לך, 3,4, גלעד פוטולסקי
התוועדות חסידית, ניגוני חב"ד מקוריים (ווקאלי) מושרים על  ידי מקהלת חב"ד בהשתתפות מנדי ג'רופי, בהוצאת נועם הפקות
דיסקוגרפיה > סינגלים

אשרי, 2012
אעופה אשכונה, 2013
ומיד הם נגאלים, 2014
קהל גדול, לרגל שנת הקהל, בליווי מקהלת ידידים, 2016
מרבים בשמחה, 2016
ושמרו ווקאלי, 2017
לקח טוב, עם אייל טויטו, 2017
גאולה, לחן שלמה כץ, 2018
בשובי, 2018
ואתם רוקדים, 2018
כי רגע באפו, ניגון חב"ד יחד עם נמואל הרוש, יוני שלמה, ישראל ג'רופי ושמחה פרידמן, 2020
צמאה, 2020
והריקותי לכם ברכה, ניגון חב"ד, 2020
לך, עם מקהלת ידידים ועמי מימון, עיבוד של עמי כהן, 2021
הקהל, עם חיים נחמן ומקהלת ידידים, לרגל שנת הקהל, ה'תשפ"ג, (2022)
מי בן שיח, עיבוד ולחן של משה לאופר, (2022).
כשיבוא, במקור שירו של אביהו מדינה, (2023).
ליבי ובשרי, לחנו של אליהו שרעבי, בעיבוד של משה לאופר ובהשתפפות מקהלת הילדים ׳שבח׳ ארה״ב (2024).
הערות שוליים

↑  תענך: השליח הרב סעדיה ג'רופי ע"ה, באתר חב"ד אינפו, ‏20 בפברואר 2024
↑  היום הוא יבוא, תקציר האלבום באתר יוטיוב.
↑  התוועדות חסידית ביוטיוב
| --- | --- |
בקרת זהויות :  NLI: 987007457932105171  LCCN: no2016157058  MusicBrainz: 83728b40-6b18-4e5d-a950-8badd8e045e7  VIAF: 269148207844700342164   WorldCat (עם VIAF): 269148207844700342164
Weekends with Adele Live in Las Vegas

Weekends with Adele Live in Las Vegas הוא אלבום ההופעה הראשון של הזמרת-יוצרת הבריטית אדל. האלבום צפוי לצאת לאור בפברואר 2025, בהוצאת חברות התקליטים קולומביה רקורדס.
רשימת רצועות

| Weekends with Adele Live in Las Vegas> מס' | Weekends with Adele Live in Las Vegas> שם | Weekends with Adele Live in Las Vegas> משך | Weekends with Adele Live in Las Vegas>  | Weekends with Adele Live in Las Vegas>  | Weekends with Adele Live in Las Vegas>  | Weekends with Adele Live in Las Vegas>  | Weekends with Adele Live in Las Vegas>  | Weekends with Adele Live in Las Vegas>  | Weekends with Adele Live in Las Vegas>  |
| --- | --- | --- | --- | --- | --- | --- | --- | --- | --- |
| 1. | Hello  |   |  |  |  |  |  |  |  |
| 2. | Easy on Me  |   |  |  |  |  |  |  |  |
| 3. | Turning Tables  |   |  |  |  |  |  |  |  |
| 4. | Take It All  |   |  |  |  |  |  |  |  |
| 5. | I Drink Wine  |   |  |  |  |  |  |  |  |
| 6. | Water Under the Bridge  |   |  |  |  |  |  |  |  |
| 7. | Send My Love (To Your New Lover)  |   |  |  |  |  |  |  |  |
| 8. | Oh My God  |   |  |  |  |  |  |  |  |
| 9. | One and Only  |   |  |  |  |  |  |  |  |
| 10. | Don't You Remember  |   |  |  |  |  |  |  |  |
| 11. | Rumour Has It  |   |  |  |  |  |  |  |  |
| 12. | Skyfall  |   |  |  |  |  |  |  |  |
| 13. | Hometown Glory  |   |  |  |  |  |  |  |  |
| 14. | Love in the Dark  |   |  |  |  |  |  |  |  |
| 15. | Cry Your Heart Out  |   |  |  |  |  |  |  |  |
| 16. | Set Fire to the Rain  |   |  |  |  |  |  |  |  |
| 17. | When We Were Young  |   |  |  |  |  |  |  |  |
| 18. | Hold On  |   |  |  |  |  |  |  |  |
| 19. | Someone Like You  |   |  |  |  |  |  |  |  |
| 20. | Rolling in the Deep  |   |  |  |  |  |  |  |  |
| 21. | Love Is a Game  |   |  |  |  |  |  |  |  |
היסטוריית יציאות לאור

| אזור | תאריך יציאה | פורמט (ים) | חברת תקליטים | הערות |
| --- | --- | --- | --- | --- |
| כלל העולם | פברואר 2025 | תקליטור • תקליט • מארז תקליטורים | קולומביה |  |
הערות שוליים

↑  Fu, Eddie (26 בנובמבר 2024). "Adele Announces Live in Las Vegas Vinyl Box Set". Consequence of Sound. ארכיון מ-27 בנובמבר 2024. נבדק ב-27 בנובמבר 2024. {{cite journal}}:  (עזרה)
↑  Kaufman, Gil (26 בנובמבר 2024). "Adele Celebrating End of Las Vegas Residency With Limited-Edition Live Vinyl Box Set Featuring Confetti From Show". Billboard. ארכיון מ-27 בנובמבר 2024. נבדק ב-27 בנובמבר 2024. {{cite journal}}:  (עזרה)
↑  Skinner, Tom (27 בנובמבר 2024). "Adele announces 'Live In Las Vegas' limited-edition vinyl box set". NME. ארכיון מ-27 בנובמבר 2024. נבדק ב-27 בנובמבר 2024. {{cite journal}}:  (עזרה)
| אדל |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | 19 • 21 • 25 • 30 |  |
| מיני-אלבומים | ITunes Live from SoHo • iTunes Festival: London 2011 |  |
| אלבומי וידאו | Live at the Royal Albert Hall |  |
| סיבובי הופעות | An Evening with Adele • Adele Live • Adele Live 2016 • Weekends with Adele • Adele in Munich |  |
| ערכים קשורים | Adele at the BBC • Adele Live in New York City • Adele One Night Only |  |
| אדל – שירים |
| --- | --- | --- |
| 19 | "Hometown Glory" • "Chasing Pavements" • "My Same" • "Cold Shoulder" • "Make You Feel My Love" |  |
| 21 | "Rolling in the Deep" • "Someone like You" • "Set Fire to the Rain" • "Rumour Has It" • "Turning Tables" • "Lovesong" |  |
| 25 | "Hello" • "River Lea" • "When We Were Young" • "Million Years Ago" • "Send My Love (To Your New Lover)" • "All I Ask" • "Water Under the Bridge" • "Love in the Dark" • "I Miss You" • "Remedy" • "Sweetest Devotion" |  |
| 30 | "Strangers by Nature" • "Easy on Me" • "My Little Love" • "Cry Your Heart Out" • "Oh My God" • "Can I Get It" • "I Drink Wine" • "All Night Parking (Interlude)" • "Woman Like Me" • "Hold On" • "To Be Loved" • "Love Is a Game" |  |
| השתתפות בסינגלים | "Many Shades of Black" • "Water and a Flame" |  |
| שירים אחרים | "I Can't Make You Love Me" • "Skyfall" |  |
סיגל דוידוב-מוטולה

סיגל דוידוב-מוטולה (נולדה ב-1967) היא שופטת בבית הדין הארצי לעבודה.
נולדה בישראל. בשנת 1985 סיימה את לימודיה התיכוניים בבית הספר מקיף השרון ברמת השרון. בשנת 1989 סיימה בהצטיינות לימודי משפטים במסגרת העתודה האקדמית באוניברסיטת תל אביב, ובשנים 1989-1992 התמחתה ושירתה במסגרת התביעה הצבאית. בשנת 1991 הוסמכה כעורכת דין, ובשנת 1993 סיימה לימודי מוסמך במשפטים באוניברסיטת מישיגן בארצות הברית. החל משנת 1993 עבדה כשותפה במשרד עורכי דין פרטי. בשנים 1994–1999 לימדה באוניברסיטת חיפה כמרצה מן החוץ, וכן באוניברסיטת תל אהביב ובמכללת רמת-גן.
בינואר 2004 מונתה לשופטת בבית הדין האזורי לעבודה. בנובמבר 2008 מונתה לרשמת בבית הדין הארצי לעבודה ובהמשך בין החודשים יוני 2010 עד יוני 2011 כיהנה כשופטת בפועל בבית הדין הארצי לעבודה. בדצמבר 2013 מונתה כשופטת קבועה בבית הדין הארצי לעבודה.
כשופטת בבית הדין האזורי לעבודה פסקה פיצוי על סך 50 אלף שקלים לטובת עובד שהופלה בקבלתו לעבודה בתעשייה האווירית על רקע מוצאו המזרחי, לאחר שנדחה תחילה כשהתמודד בשמו האמיתי למשרה, וזומן לראיון לאחר שהגיש את קורות חייו מחדש תחת שם אחר, וכן לאחר שעובד העיד כי המנהל כינה אותו 'ערס' על סמך שמו. השופטת מוטולה קבעה בין היתר: "מבלי להיכנס לניתוח תרבותי או לשוני נרחב, נראה כי ערס הינה מילת גנאי המקושרת להתנהגות וולגרית ומזוהה יותר - גם אם לא רק - עם זהות מזרחית סטריאוטיפית".
בפסק דינה כשופטת בית הדין הארצי לעבודה משנת 2015 קבעה כי הביטוח הלאומי לא יוכל לשלול קצבת הבטחת הכנסה ממי שמקבל סיוע בתשלום שכר דירה מצד משפחתו. דוידוב-מוטולה טענה בפסק הדין כי יש לפרש את החוק כך שהסיוע המשפחתי בתשלום שכר הדירה יוחרג ממה שניתן לראות בו כהכנסה או כנכס על פי החוק - זאת, כנגד עמדת המיעוט של נשיא בית הדין הארצי השופט יגאל פליטמן שטכן כי אין סיבה להחריג סיוע כזה שכן החוק איננו מציין במפורש את האפשרות לקבל סיוע בשכר דירה כתמיכה מותרת במקבל הקצבה. סגנית הנשיאה (דאז) ורדה וירט לבנה והשפטים רונית רוזנפלד ואילן איטח הצטרפו לדעתה של השופטת דוידוב מוטולה, אך סייגו זאת בכך שאין להרחיב את הפסיקה בנושא תמיכה משפחתית במקבל קצבת הבטחת הכנסה אל מעבר לכך.
בפסק דין שכתבה כשופטת בית הדין הארצי מאוקטובר 2021 קבעה דוידוב-מוטולה, בניגוד לעמדת המוסד לביטוח לאומי כי אב יחידני שהביא לעולם ילדה בפונדקאות בחו"ל ויצא לשם כך לחופשה לפני הלידה, זכאי לקבל דמי לידה עבור חופשת לידה מוקדמת בדיוק כמו אישה.
בספטמבר 2022 קיבלה ערעור של עובד בבית החולים זיו בצפת, וקבעה כי המדינה תפצה אותו ב-300 אלף שקלים בגין התעמרות בעבודה שהביאה לפרישתו ובעיקר בשל לחצים שהופעלו עליו על ידי אגף המשמעת בנציבות שירות המדינה. בפסק הדין הרחיבה השופטת דוידוב-מוטולה באשר לאופן בו בוחן בית הדין מקרי התעמרות בעבודה ובאשר לקביעת קני המידה לפיצוי.
אחיה הוא הפרופסור למשפטים גיא דוידוב.
הערות שוליים

↑   יסמין גואטה, מנהל אמר על מועמד מזרחי "מי זה הערס הזה?" - ויפצה אותו ב-50 אלף שקל, באתר TheMarker‏, 4 באוגוסט 2013
↑  מיקי פלד, ביה"ד לעבודה: הביטוח הלאומי לא יוכל לשלול קצבת הבטחת הכנסה ממי שמקבל סיוע בשכ"ד, באתר כלכליסט, 23 בנובמבר 2015
↑  עו"ד איתי שרייבר | פסקדין, תקדים: אב יקבל תשלום על חופשת לידה מוקדמת, באתר ynet, 22 באוקטובר 2021
↑  נציבות שירות המדינה התעמרה בעובד, באתר News1 מחלקה ראשונה, 14 בספטמבר 2022
| שופטי בית הדין הארצי לעבודה |
| --- | --- | --- |
| שופטים קבועים מכהנים | נשיאה: ורדה וירט לבנה • סגן הנשיאה: אילן איטח חנה אופק-גנדלר • לאה גליקסמן • סיגל דוידוב-מוטולה • אילן סופר • רועי פוליאק |  |
| נשיאים בדימוס | יגאל פליטמן • נילי ארד • סטיב אדלר • מנחם גולדברג • צבי בר-ניב |  |
| סגני נשיאים בדימוס | אלישבע ברק-אוסוסקין • יצחק אליאסוף • שאול קובובי • ישראל לוין |  |
| שופטים קבועים בדימוס | צבי טרלו • זאב נגבי • עדינה פורת • שמואל צור • עמירם רבינוביץ' • רונית רוזנפלד • מרטין אלטס • יוסף רייך |  |
ראו גם נציגי ציבור בבית הדין הארצי לעבודה
אליזבת מונטגיו

| --- | --- |

אליזבת מונטגיו מאת אלן רמזי (1762)
 לידה:  12 באוקטובר 1718 ממלכת בריטניה הגדולה יורק, ממלכת בריטניה הגדולה
 פטירה:  25 באוגוסט 1800  (בגיל 81) ממלכת בריטניה הגדולה לונדון, ממלכת בריטניה הגדולה
 מדינה:  ממלכת בריטניה הגדולה ממלכת בריטניה הגדולה
 מקום קבורה:  קתדרלת וינצ'סטר
 שפות היצירה:  אנגלית, איטלקית, צרפתית, לטינית
 יצירות בולטות:  מסה על הכתבים והעילוי של שייקספיר
 בן או בת זוג:  אדוארד מונטגיו 
 
אליזבת מונטגיו (באנגלית: Elizabeth Montagu;‏ 2 באוקטובר 1718 – 25 באוגוסט 1800) הייתה מחברת, מבקרת, אשת חברה, פטרונית של אומנויות ואשת עסקים אנגלייה. היא קידמה רפורמות חברתיות ואירחה בביתה סלון ספרותי, שהיה מרכז הכובד של מעגל הבלוסטוקינג. המסה שפרסמה על כתביו ויליאם שייקספיר, שבה הגנה על המחזאי האנגלי מפני הביקורת של וולטר, זכתה להערכת בני תקופתה בבריטניה, בגרמניה ובצרפת. לאחר מות בעלה ניהלה את מכרות הפחם המשגשגים של משפחתה והייתה לאחת הנשים העשירות בבריטניה. באמצעות הונה, תמכה במיזמי צדקה ובאינטלקטואליות שהעריכה, כמו אחותה הסופרת שרה סקוט (אנ') וידידתה המתרגמת והמשוררת אליזבת קרטר. חליפת המכתבים העשירה בת אלפי המכתבים שניהלה – חלקם הגדול עם אישים בולטים בנאורות ובחיי התרבות של בריטניה – קיימת עד היום, ונאמר עליה שהיא "אחד האוספים החשובים ביותר מהמאה ה-18".
ראשית חייה, משפחתה והשכלה

נולדה בשם אליזבת רובינסון ביורקשייר, בתם הצעירה של מתיו רובינסון ושל אליזבת לבית דרייק. המשפחות של שני הוריה היו משפחות אמידות מהאצולה הכפרית. היו לה שישה אחים, מתוכם שלושה שרדו את ינקותם ואחות צעירה, שרה, שעמה היו לה יחסים קרובים במיוחד. המשפחה שהתה חלק מהזמן ביורק וחלק בקיימברידג'שייר, בבית שירשה אימה. ההורים לא השקיעו במיוחד בחינוך ובהשכלה של בנותיהם. בשנת 1710 התחתנה סבתה מצד אימה עם איש הכנסייה והקלאסיציסט קוניירס מידלטון (אנ'), שהיה פרופסור באוניברסיטת קיימברידג'. אליזבת ושרה שהו תקופות ארוכות בילדותן בבית מידלטון, שם למדו לטינית, צרפתית ואיטלקית וקיבלו השכלה בסיסית בהיסטוריה וספרות של אנגליה ושל התקופה הקלאסית.
בקיימברידג' הכירה את חברתה הליידי מרגרט הרלי – מאוחר יותר הדוכסית מפורטלנד ואימו של ויליאם קוונדיש – ואת משפחתה האריסטוקרטית. בין השתיים התפתחה חליפת מכתבים וידידות ארוכת שנים. מאוחר יותר היא שהתה עם הדוכסית למשך תקופות ארוכות בלונדון ובאחוזתה בבולסטרוד (בקינגהאמשייר). הקשר עם הדוכסית היה עבורה פתח למפגשים עם אנשי האצולה והחברה וכן לתרבות של שיחה אינטלקטואלית.
בשנת 1742, כשהייתה בת 22, התחתנה אליזבת עם אדוארד מונטגיו, רווק בן 50, נכדו של רוזן סנדוויץ' הראשון, חבר הפרלמנט והבעלים של מכרות פחם ברחבי אנגליה. בנה היחיד, ג'ון, נולד במאי 1743 ומת במפתיע בספטמבר 1744. מותו והמוות של אימה ואחיה בשנים הבאות העמיקו את אדיקותה הדתית. בני הזוג העבירו חלק מזמנם בביתם בשכונת מייפייר בלונדון וחלק באחוזה הכפרית שלהם בסנדלפורד שבברקשייר. הם העבירו גם חלק ניכר מזמנם בנפרד, אף שהיחסים ביניהם נותרו טובים וידידותיים עד מותו בשנת 1775.
בילדותן היו האחיות אליזבת ושרה קרובות מאוד אחת לשנייה, אך חייהן התפצלו כשאליזבת נכנסה בשערי החברה הגבוהה, התחתנה והתעשרה. ייתכן שגם מחלת האבעבועות השחורות שתקפה את שרה ב-1741 והותירה אותה מצולקת הרחיקה ביניהן. ב-1746 ביקרה שרה את אליזבת ואדוארד מונטגיו בבאת', העיר בה נשארה רוב חייה. שם, שרה התקרבה לליידי ברברה מונטגיו והן הקימו משק בית משותף. ב-1751 התחתנה שרה עם המתמטיקאי ג'ורג' לואיס סקוט. הוא עבד כמורה של נסיך ויילס, שבהמשך היה לג'ורג' השלישי, מלך אנגליה. הנישואים כשלו מסיבות לא ידועות ופחות משנה לאחר מכן הגיעו אביה ואחיה של סקוט כדי לחלצה מבית בעלה בלונדון. האב לא הסכים להעביר כסף לבתו הגרושה וגם אסר על אליזבת ואחיה לעזור לה. סקוט חזרה לברברה מונטגיו בבאת'. הן הקימו מחדש משק בית צנוע ועסקו בפעילות צדקה ועזרה לעניים. בהמשך הייתה לסופרת מצליחה. ב-1762 היא פרסמה את הנובלה ""תיאור של מילניום הול וסביבתו", שבמרכזו קומונה שמנוהלת על ידי נשים המקדישות את חייהן להשכלה, יצירה ועזרה לעניים. הנובלה הציגה באור חיובי את הערכים הפמיניסטיים של נשות מעגל הבלוסטוקינג, אך קוראים זיהו בנובלה גם ביקורת מרומזת על מונטגיו, בדמותה של ליידי ברמפטון המודעת מדי לענייני מעמד ולנימוסי החברה הגבוהה. עם זאת, מונטגיו עודדה את סקוט להמשיך בכתיבה. בהמשך הקימה סקוט, יחד עם מספר נשים נוספות, גרסה אמיתית של מילניום הול בבקינגהאמשייר, עם קומונה משותפת ובית ספר לעניים. מונטגיו תרמה למיזם אדמות, מקנה וצוות שכיר, אך הפרויקט כשל מסיבות פיננסיות ובריאותיות ועקב חילוקי דעות בין הנשים. לאחר פטירת בעלה העניקה מונטגיו לסקוט קצבה שנתית של 200 ליש"ט. סקוט נפטרה ב-1795.
סלון והבלוסטוקינג

בשנות ה-50 החלה מונטגיו לארח אנשי חברה ורוח בביתה. הסלון התחיל במתכונת של "ארוחות בוקר ספרותיות", אך בהמשך היא אירחה מפגשי ערב, שבהם שוחחו המשתתפים על ענייני ספרות, השכלה ופילוסופיה, בדומה לסלונים בפריז. בסלון השתתפו גם גברים (כגון סמואל ג'ונסון, דייוויד גריק, אדמונד ברק והוראס וולפול) וגם נשים (כגון אליזבת קרטר, פרנסס ברני והסטר ת'רייל), אך הבולטות של הנשים המשכילות משכה במיוחד את תשומת הלב הציבורית. בסלון לא הוגשו משקאות חריפים ותרבות השיחה הרציונלית היוותה, באופן מודע ומוצהר, תחליף לעיסוקים שבני התקופה החשיבו כראויים לנשים בחברה, כגון משחקי קלפים וסריגה. יחד עם סלונים אחרים, בבתיהן של אליזבת ווסי ופרנסס בוסקוון, יצרו מפגשים אלה וחליפות המכתבים בין המשתתפים רשת חברתית שקיבלה את הכינוי "מעגל הבלוסטוקינג".
מונטגיו הייתה העשירה מבין חברות המעגל והיא השתמשה בכספה על מנת לממן את המפגשים ולתמוך כספית ביצירה של נשים אחרות. עובדה זו ורשת הקשרים החברתיים הענפה שיצרה סביבה, זיכו אותה בכינוי "מלכת הבלוסטוקינגס", זאת על אף שהיא לא הייתה המארחת היחידה. בציור של ריצ'רד סמואל היא מופיעה על כן עם כתר על ראשה. במחזה "הוויטלינגס: קומדיה מאת אחות מהמסדר" של פרנסס ברני, שהיה סאטירה על חיי החברה הגבוהה בלונדון ובכלל זאת על מעגל הבלוסטוקינג, היא זוהתה כ-Lady Smatter ("גברת פטפוט"), וייתכן שחששה של ברני מזיהוי זה הוביל אותה לגניזת המחזה.
עסקים, פטרונות וצדקה

בסוף שנות ה-60 החלה מונטגיו להיות מעורבת יותר בניהול מכרות הפחם והנכסים של המשפחה, זאת בעקבות הידרדרות מצבו הבריאותי של בעלה. במאי 1775 הוא נפטר והוריש למונטגיו את כל רכושו, מלבד 3,000 ליש"ט שהשאיר לאחיינה, מתיו רובינסון. בני הזוג מונטגיו מצאו עניין מיוחד במתיו, בנו של מוריס, אחיה של אליזבת; וב-1776 אימצה מונטגיו את מתיו באופן רשמי ושמו שונה למתיו מונטגיו (אנ').
הירושה של מונטגיו מבעלה הוערכה בסכום של 7,000 ליש"ט בשנה, סכום עצום בתקופה זו. היא ניהלה את המכרות והנכסים בהצלחה יתרה, ובשנת פטירתה הוערך שווי נכסיה ב-10,000 ליש"ט בשנה. המותג "מונטגיו מיין" היה למותג הפחם השני הכי מצליח בבריטניה ועושרה היה בלתי רגיל עבור נשים בתקופה זו, במיוחד עבור נשים שאינן חלק מהאצולה. בכסף הרב שצברה היא השתמשה כדי לתמוך ביצירה של נשים וגברים שהעריכה. היא העניקה מענק שנתי נדיב לחברתה אליזבת קרטר ולאחותה שרה סקוט; סמואל ג'ונסון והמשורר ג'יימס ביטי הם דוגמאות נוספות ליוצרים שנתמכו על ידי מונטגיו. בנוסף, מונטגיו השתמשה בכישוריה העסקיים ובקשריה כדי לשאת ולתת עם מוציאים לאור של יצירות שבהן תמכה. ההיסטוריונית אליזבת אגר טוענת שמונטגיו עודדה נשים לפרסם יצירות שאילולא כן לא היו מתפרסמות ושהיא היוותה מודל עבור נשים אחרות למה שנשים יכולות להשיג לעצמן.
מונטגיו תמכה גם במיזמי צדקה שונים, כולל במיזם של אחותה ליצירת קומונה נשית שמטרתה לתמוך בנשים. כנהוג, היא תמכה בעובדי המכרות שלה והקימה עבור ילדיהם מוסדות חינוך.
מונטגיו השקיעה גם בנכסיה. היא בנתה בית גדול ומפואר בסגנון נאו-קלאסי בפורטמן סקוור בלונדון ועברה לגור בו בשנת 1781. בשנת 1942 נפגע בית זה בבליץ במלחמת העולם השנייה והוא נהרס ב-1945. מונטגיו השקיעה גם באחוזה הכפרית בסנדלפורד, בין לונדון לבאת'. היא הרחיבה אותו משמעותית, שיפצה אותו בסגנון גותי (בהתאם לסגנון המבנה המקורי) והקימה גנים סביבו. מאז 1948 פועל במבנה בית הספר סנט גבריאל והמבנה עצמו הוא בניין רשום בדרגה I (בעל עניין אדריכלי יוצא דופן).
מותה

מונטגיו נפטרה בביתה בלונדון ב-25 באוגוסט 1800. היא השאירה את כל נכסיה לאחיינה, מתיו מונטגיו, שאותו אימצה כבן. מתיו מונטגיו ירש בהמשך תואר ברון מאחיו והיה לברון רוקבי הרביעי. חלק נכבד מהמכתבים של מונטגיו נשמרו ורובם נמצאים באוסף ספריית הנטינגטון (אנ') בסן מרינו שבקליפורניה, ארצות הברית. מתיו מונטגיו פרסם ארבעה כרכים ערוכים של מכתביה, שניים ב-1809 ושניים ב-1813. במאה ה-19 היה יחסם של קוראים למכתבים אלה עוין, אך בהמשך הם הוכרו כמקור חשוב ללימודי ההיסטוריה של המאה ה-18 בבריטניה.
ראו גם

פרנסס ברני
קתרין מקולי
סמואל ג'ונסון
לקריאה נוספת > כתביה

דיאלוגים מספר 26–28 בדיאלוגים של המתים מאת ג'ורג' ליטלטון (באנגלית)
מסה על הכתבים והעילוי של שייקספיר (באנגלית)
המכתבים של אליזבת מונטגיו, מהדורה מקוונת, אוניברסיטת סוואנסי (באנגלית)
לקריאה נוספת > עליה

René Louis Huchon, Mrs. Montagu and Her Friends, 1720-1800: A Sketch (John Murray: 1907)
"The Commerce of Life: Elizabeth Montagu", Huntington Library Quarterly Volume 81 Number 4 (2018)
שמיטה

שלט שמיטה המוצב בשדה חקלאי - "כאן שומרים שמיטה" בשנת ה'תשפ"ב. השלט מציין גם את התמיכה של "קרן השביעית".
שלט המודיע כי הפירות בחצר הם הפקר לרגל שנת השמיטה.
שמיטה היא אוסף מצוות המתקיימות ביהדות מדי שנה שביעית, הנקראת שנת שמיטה. מצוות אלו עוסקות בעזיבת אחיזתו של האדם בנכסיו הגשמיים, ומתחלקות לשתי קבוצות: שמיטת קרקעות, המתקיימת באיסור על עבודת האדמה והנאה מתוצרתה, ושמיטת כספים, המתקיימת במחיקת חובות. הרמב"ם מונה תשע מצוות המתקיימות בשמיטה מהתורה: שש מצוות של שמיטת קרקעות ושלוש מצוות של שמיטת כספים.
ניתן למיין את מצוות והלכות השמיטה למספר קטגוריות: אלו הקשורות לעבודת האדמה ומכוונים בעיקרם לחקלאי (אך למעשה לכל העוסק בגידולי קרקע, גם ברמה הפרטית והביתית), אלו הקשורות לתוצרת החקלאית ומיועדות לכל אחד שניזון או בא במגע עם תוצרת חקלאית, ואלו שאינן קשורות כלל לשמיטת הקרקע (כשמיטת כספים). שמיטת קרקעות, המצווה העיקרית בשנת השמיטה, היא מצווה התלויה בארץ.
התורה מבטיחה ברכה לשומרי השביעית, שתמנע נזק כלכלי כתוצאה מהפסקת העבודה החקלאית בשנה זו. אולם בשל השלכותיה הכלכליות המידיות של מצווֹת השמיטה, היא הייתה מהמצוות הקשות ביותר לקיום במהלך הדורות. כבר בימי המקרא רבים לא הקפידו על קיום מצוות השמיטה. לאחר חורבן בית המקדש השני נוצרה מציאות חדשה שבה ארץ ישראל כבושה לחלוטין על ידי נכרים (רומאים), ומעמדה של מצוות השמיטה התערער. תוקפה של השמיטה כחיוב מן התורה כיום שנוי במחלוקת, ולהלכה נהוג לתת למצוות השמיטה תוקף של מצווה מדרבנן.
חידוש החקלאות היהודית בארץ ישראל עם העלייה הראשונה הפך את מצוות השמיטה שוב למצווה מעשית, שהציבה אתגר גדול לפתחו של היישוב המתחדש. דיון בין פוסקי ההלכה במטרה למצוא פתרון הלכתי שיאפשר לחקלאות העברית בארץ ישראל להתקיים, הביא להיתר מכירה על פיו נמכרות הקרקעות לגוי ובכך הן נפטרות ממצוות השמיטה. היתר המכירה מהווה עד היום אחד מסלעי המחלוקת ההלכתיים העיקריים בתוך החברה הדתית בישראל, בין החרדים לבין רוב הדתיים לאומיים. מחלוקת זו מכונה "פולמוס השמיטה".
פרדס אתרוגים בכפר חב"ד שאינו מעובד בשנת השמיטה, וצמחו בו עשבים שוטים.